
	ACTA 


	Expedient núm.: 
	Òrgan col·legiat: 

	JGL/2018/22 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	21 de maig de 2018 

	Durada 
	des de les 20.00 fins a les 22.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí


 
Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 921/2018. Mestre/a de reforç escolar, juliol 2018

	Favorable
	Tipus de votació: unanimitat

	Atès que aquest Ajuntament disposa d’un projecte de suport escolar, titulat Vine a aprendre, per atendre els alumnes de primària i primer cicle d’ESO per a l’estiu de 2018;
 
Atès que la decisió dels infants que podran fer ús d’aquesta activitat es valorarà conjuntament entre els centres educatius de Solsona i els Serveis Socials;
 
Atès que aquest projecte es durà a terme des del 2 al 27 de juliol de 2018, de dilluns a divendres, de les 9.00 a les 13.30 hores;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda executar el projecte Vine a aprendre, proposat pels Serveis Socials Bàsics del Solsonès i destinat al suport escolar dels alumnes de primària i primer cicle d'ESO, per a l'estiu de 2018.


 
	Expedient 243/2018. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
 
Vist l'informe emès per l'assistent social de l'Ajuntament, 
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge, un ajut de dos-cents euros (200,00 €) a la família  mencionada en l'informe emès per l'assistent social de l'Ajuntament i en les condicions que s’especifiquen en l’informe.


 
	Expedient 913/2018. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
 
Vist l’informe emès per l’assistent social de l’Ajuntament, 
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de deu euros (10,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 918/2018. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
 
Vist l’informe emès per l’assistent social de l’Ajuntament,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de setanta euros (70,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


CONVENIS
	Expedient 873/2018. Conveni de donació de l'antiga porra del Gegant Vell de Solsona al Quarto dels Gegants

	Favorable
	Tipus de votació: unanimitat

	Es dona compte del conveni de donació de l'antiga porra del gegant Vell de Solsona al Quarto dels Gegants i que es transcriu tot seguit:
 
"Conveni de donació de l'antiga porra del Gegant Vell de Solsona al Quarto dels Gegants
 
Solsona, ___ de/d’ ____________ de 2018.
 
Per una part, la família Passada-Casserras i, en nom seu, Joan Marc Passada i Casserras, com a dipositària de l’antiga porra del Gegant Vell de Solsona.
 
I, per altra part, David Rodríguez i González, alcalde de l'Ajuntament de Solsona, Josep M. Besora i Olivera, president de la Confraria de la Mare de Déu del Claustre de Solsona i Gerard Casas i Argerich, macip major de l’Agrupació de Geganters de Solsona.
 
Exposen
 
En data de 3 de juny de 2012 es presentà la rehabilitació i museïtzació del Quarto dels Gegants, a la Casa de la Mare de Déu (carrer de Sant Llorenç, 37, 25280 Solsona). En aquest espai diverses institucions i privats de la ciutat han entregat una sèrie d’elements relacionats amb la imatgeria solsonins que tenen un important valor per la ciutat.
 
La família Passada-Casserras disposa, des de temps ençà, de la porra del Gegant Vell que va portar des de al menys l’any 1959 fins als anys 70. I que la seva voluntat és que aquest interessant element formi part del conjunt d’obres que s’exposen al Quarto dels Gegants.
Acorden
 
En aquest acte la família Passada-Casserras  fa donació de la porra del Gegant Vell de Solsona a les tres entitats promotores per tal que sigui exposada amb la resta de gegants i altres improperis al Quarto dels Gegants.
 
L’Agrupació de Geganters de Solsona, com a entitat que gestiona i custòdia el Quarto i les altres parts, conscients del valor que tenen els elements esmentats, tenim interès perquè aquest patrimoni pugui estar exposat al Quarto dels Gegants.
 
L’Ajuntament de Solsona, la Confraria de la Mare de Déu del Claustre i l’Agrupació de Geganters de Solsona es comprometen a mantenir aquesta peça en les condicions necessàries, tenir-ne cura i procurar que aquelles que són més delicades estiguin en les degudes vitrines.
 
I per què consti ho firmen en quatre copies i a un sol efecte."
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i facultar l’alcalde per a la seva signatura.


CULTURA
	Expedient 908/2018. Orfeó Nova Solsona - utilització material

	Favorable
	Tipus de votació: unanimitat

	Vista la sol·licitud presentada i subscrita per PAC, amb DNI núm. *547D, representant de l'Orfeó Nova Solsona, en què demana poder utilitzar cadires, taulers i cavallets per a 80 persones a la balma de la Mare de la Font el dia 17 de juny, per dur a terme el dinar de Caramelles 2018;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 909/2018. Joventut Solsonina - Cap de Setmana Jove 2018

	Favorable
	Tipus de votació: unanimitat

	Vista la sol·licitud presentada i subscrita per NCN, representant de l'associació juvenil Joventut Solsonina, en què, amb motiu del actes programats el dia 14 de juliol per dur a terme el Cap de Setmana Jove 2018, demana poder disposar de la plaça del Camp, per fer una gimcana, a partir de les 17.00 hores, una connexió al subministrament elèctric, l'equip de so i el servei de neteja per aquest espai a partir de les 21.00 hores, i pel sopar jove, a la plaça Major, taulers, cavallets i cadires per a 150 persones i l'equip de so;
Vist l'informe 144/2018 emès per la Policia Local i a proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica a la sol·licitant que durant la gimcana hauran de vigilar amb la circulació de vehicles per la plaça del Camp ja que el trànsit romandrà obert i durant el sopar, a la plaça Major, per seguretat dels assistents es tallarà el trànsit fins a la plaça deixant un espai suficient que no impedeixi la circulació dels vehicles dels veïns de la zona i de qualsevol vehicle d’urgències.


 
	Expedient 894/2018. Joventut Solsonina - Cap de Setmana Jove 2018

	Favorable
	Tipus de votació: unanimitat

	Vista la sol·licitud presentada i subscrita per NCN, representant de l'associació juvenil Joventut Solsonina, en què, amb motiu del actes programats el dia 14 de juliol per dur a terme el Cap de Setmana Jove 2018, demana, per dur a terme el sopar jove, dos bidons per coure carn i uns podis, a la plaça Major, així com, un cop finalitzat el sopar, autorització per poder fer una txaranga que finalitzarà a les 01.00 hores, a la Sala Polivalent, i  poder disposar de la Sala fins a les 06.00 hores;
Vist l'informe 144/2018 emès per la Policia Local i a proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica a la sol·licitant que han de respectar l'horari de finalització de la txaranga i s'ha de garantir el pas des del portal del carrer del Castell fins el passeig, moment que s'haurà d'avisar a la Policia Local perquè reguli el trànsit en el pas elevat.


 
	Expedient 910/2018. ANC Solsona - utilització equipament municipal i material

	Favorable
	Tipus de votació: unanimitat

	Vista la sol·licitud presentada i subscrita per LXVG, amb DNI núm. *542D, representant de l'ANC Solsona, en què demana poder utilitzar la Sala Polivalent, taulers, cavallets i cadires per 400 persones, l'equip de so per les actuacions musicals durant l'acte i neveres per guardar el menjar i el beure el dia 5 de juliol pel muntatge i el dia 6 de juliol per dur a terme un sopar groc obert a la ciutadania;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita excepte les neveres ja que l'Ajuntament no en disposa. Es comunica al sol·licitant que s'han d'especificar les actuacions musicals que es duran a terme.


 
	Expedient 912/2018. Escola El Vinyet - festa final de curs

	Favorable
	Tipus de votació: unanimitat

	Vista la sol·licitud presentada i subscrita per MVB, representant de l'Escola El Vinyet, en què demana afegir al material que ja havien sol·licitat  220 cadires i 35 taulers amb els cavallets corresponents el dia 2 de juny, per poder dur a terme la festa de final de curs de l'Escola;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


GOVERNACIÓ
 
	Expedient 874/2018. Casal Popular La Fura - II Trobada de Casals Solsonès-Berguedà, dia 19 de maig

	Favorable
	Tipus de votació: unanimitat

	Vista la sol·licitud presentada i subscrita per CB, amb DNI núm. *508C, representant del Casal Popular La Fura, en què demana autorització per poder dur a terme diferents activitats, entre elles un dinar i un sopar el dia 19 de maig, de les 12.30 a les 23.00 hores, a la part superior de la plaça de Sant Pere, amb motiu de la II Trobada de Casals Solsonès-Berguedà i que es prohibeixi l’estacionament i la circulació de vehicles a la zona;
Vist l'informe 142/2018 emès per la Policia Local i a proposta de la regidora delegada i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i comunicar al sol·licitant que l’organització serà la responsable del compliment estricte dels horaris fixats, dels incidents que es puguin originar, de la neteja de la zona en cas que l’activitat generi brutícia i de deixar un espai suficient que no impedeixi la circulació de vehicles (ambulància o qualsevol vehicle d’urgències).


	Expedient 917/2018. Escola El Vinyet - festa final de curs, dia 2 de juny

	Favorable
	Tipus de votació: unanimitat

	Vista la sol·licitud presentada i subscrita per MVB, representant de l'Escola El Vinyet, en què demana que es talli la circulació de vehicles al carrer del Pedraforca, entre la porta de l'Escola i la rotonda, en direcció al cementiri, el dia 2 de juny, de les 16.00 a les 23.00 hores, per poder dur a terme la festa de final de curs;
Vist l'informe 149/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i comunicar a la sol·licitant que, per garantir la seguretat de les persones, s'ha de col·locar tanques que desviïn el trànsit des de la rotonda situada a l'encreuament del carrer del Pedraforca amb el carrer de Busa i unes altres que desviïn el trànsit davant de l'antiga empresa Remco i que s'ha de deixar un espai suficient que no impedeixi la circulació dels vehicles dels veïns de la zona i de qualsevol vehicle d’urgències. Un cop estigui tot muntat, s'haurà d'avisar a la Policia Local per assegurar que tot estigui correcte i amb seguretat per totes les parts.


 
	Expedient 856/2018. Festa Major de Solsona 2018 – instal·lació atraccions

	Favorable
	Tipus de votació: unanimitat

	Vista la sol·licitud presentada i subscrita per JCC, en què demana permís per instal·lar unes atraccions del 8 al 10 de setembre, durant la Festa Major de Solsona 2018;
Vist l’informe 140/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el permís sol·licitat, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l’activitat.
- Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


HISENDA
	Expedient 865/2018. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, primer trimestre 2018

	Favorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del primer trimestre de l’any 2018;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró fiscal corresponent al primer trimestre de l’any 2018 de la Taxa per ocupació de terrenys d’ús públic amb taules i cadires amb finalitat lucrativa.
2. Determinar com a període voluntari de cobrament els mesos de juny i juliol de 2018.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


MEDI AMBIENT
	Expedient 812/2018. Gestió d'incidències en la via pública - queixa gossos

	Favorable
	Tipus de votació: unanimitat

	Vista la sol·licitud presentada i subscrita per ASO, amb DNI núm. *619D, en què demana que es col·loqui un senyal de comportament dels propietaris amb gossos al carrer paral·lel al carrer de Sant Agustí, 5, 7 i 9, situat darrera del Casal Cívic, ja que hi ha moltes defecacions de gossos que no es recullen; també demana que es posin llums en aquest carrer;
Vist l'informe 136/2018 emès per la Policia Local i a proposta dels regidors delegats de Medi ambient i de Serveis municipals,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar al sol·licitant que l'Ajuntament col·locarà un senyal i es faran controls a la zona per controlar el problema. Pel que fa a la llum es procedirà a la instal·lació de dos punts de llum.


PERSONAL
	Expedient 922/2018. Nomenament del delegat de protecció de dades i encarregat del tractament de protecció de dades de l’Ajuntament de Solsona

	Favorable
	Tipus de votació: unanimitat

	Vist el que disposa el Reglament 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personal i a la lliure circulació d’aquestes dades personals (en endavant RGPD);
Atès que segons l’article 28 del RGPD les administracions han de nomenar una persona com encarregat o delegat de protecció de dades;
Atès que el nomenament d’aquest encarregat ha de recaure en una persona que ofereixi garanties suficients per aplicar mesures tècniques i organitzatives apropiades de manera que el tractament sigui conforme amb els requisits que demana el Reglament i garanteixi la protecció dels drets dels interessats;
Atès que la persona que es nomeni també ha de tenir coneixements en dret i en matèria de protecció de dades;
Atès que Òscar Campos i Planes, secretari de la Corporació, reuneix els requisits que demana la normativa;
A proposta de l’alcalde, 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Nomenar Òscar Campos i Planes delegat de protecció de dades i encarregat del tractament de protecció de dades de l’Ajuntament de Solsona.
Segon. Comunicar aquest acord a l’interessat i a l’Autoritat Catalana de Protecció de Dades.


PROMOCIÓ ECONÒMICA
	Expedient 899/2018. Acció formativa “Descobreix les teves competències professionals”

	Favorable
	Tipus de votació: unanimitat

	Contracte de serveis de l’acció formativa “Descobreix les teves competències professionals” inclosa en el Pla d’execució del projecte de Treball als Barris (exp. CTB-033/17).
Atès que l’Ajuntament de Solsona, en el marc del Programa A i de l’acció A1-01 Servei Connectem, té previst per a l’exercici 2018 la realització de quatre edicions de l’acció formativa “Descobreix les teves competències professionals”, la qual té una durada de 20 h, que té com a objectiu conèixer i identificar el patrimoni de competències professionals de cada persona i està adreçada a participants del Servei Connectem;
Atès que el Servei Públic d’Ocupació de Catalunya, en data 11 de desembre de 2017, ha resolt favorablement atorgar a l’Ajuntament de Solsona, una subvenció de 94.522,80 €, amb càrrec a les partides pressupostàries D/460000123/331D/0000 D/461000123/331D/0000, D/469000123/331D/0000, D/460000125/331F/0000, D/461000126/331F/0000 i D/469000126/331F/0000 pressupost del Servei Públic d’Ocupació de Catalunya per a l’any 2017, destinada a finançar total o parcialment, segons el Pla d’execució presentat en el projecte Treball als Barris;
Atès que pel programa A, acció A1.01 Servei Connectem la subvenció atorgada és de 45.551,68 €.
Atès que, d’aquesta partida, hi ha un pressupost de 4.000,00 € per a realitzar 80 hores de formació en competències professionals;
Atès que l’Ajuntament de Solsona ha rebut la següent proposta de servei, per a la realització de 4 edicions de 20 hores de durada cadascuna, de l’acció formativa “Descobreix les teves competències professionals”:
Fundació Privada Escolar Mare de Déu del Claustre, amb NIF núm. G25293234. Pressupost 1.000,00 € (exempts d’IVA), per a cada una de les edicions;
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda iniciar la contractació de la primera edició de l’acció formativa “Descobreix les teves competències professionals” amb la Fundació Privada Escolar Mare de Déu del Claustre, amb NIF núm. G25293234, per un pressupost de 1.000,00 € (exempts d’IVA) per acció, segons la proposta de serveis que la fundació ha presentat a l’Ajuntament de Solsona, en data 17 de maig de 2018. 


URBANISME
 
	Expedient 904/2018. Escola El Vinyet - eliminació barrera arquitectònica pas de vianants

	Favorable
	Tipus de votació: unanimitat

	Vista la sol·licitud presentada i subscrita per ATE, representant de l'Escola El Vinyet, en què demana que s'elimini la barrera arquitectònica que hi ha al pas de vianants situat davant de l'Escola, al carrer del Pedraforca, 10, ja que no és accessible per persones que presentin alguna minusvalia;
A proposta de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita.


VINYET
	Expedient 777/2018. Arranjament del camí que va des de la cruïlla de l'Arrabal fins a la casa Gilabertó a la Ptda. de Santa Llúcia

	Favorable
	Tipus de votació: unanimitat

	Vista la sol·licitud presentada i subscrita per RBC, amb DNI núm. *461T, en què demana que l'Ajuntament arregli el camí que va des de la cruïlla de l'Arrabal fins a la casa Gilabertó a la partida de Santa Llúcia ja que degut a les pluges dels últims mesos està molt malmès;
A proposta de la regidora delegada del Vinyet,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda comunicar a la sol·licitant que hi ha prevista una actuació de millora del camí de la Ribera a càrrec del Consell Comarcal del Solsonès, però mentre no es dugui a terme aquesta millora l’Ajuntament durà a terme un repàs del camí.


El president aixeca la sessió, de la qual, com a secretari, estenc aquesta acta.

Vist i plau
El secretari
El president

